4. NAPIREND Ügyiratszám: BCS/731-3/2025.

# E L Ő T E R J E S Z T É S

a Képviselő-testület **2025. június 26-i nyilvános** ülésére

**Tárgy**: **Alpolgármesteri tiszteletdíj felülvizsgálata**

**Előterjesztő:** Antmann József polgármester

**Előkészítette:** dr. Varga Viktória jegyző

# TISZTELT KÉPVISELŐ-TESTÜLET!

A Magyarország helyi önkormányzatairól szóló 2011. évi CLXXXIX. törvény (Mötv.) módosításáról szóló 2024. évi LVIII. törvény módosította a polgármesteri illetmények számításának módját, mely alapján júliustól ismét magasabb lesz a polgármesterek illetménye és tiszteletdíja.

Ezzel az emeléssel összhangban az alpolgármesteri tiszteletdíjak összegét is felül kell vizsgálni, tekintettel arra, hogy azok a választást követő alakuló ülésen az akkori polgármesteri tiszteletdíj százalékában kerültek meghatározásra.

Balatoncsicsó községben társadalmi megbízatású alpolgármester megválasztására került sor, ennek megfelelően a társadalmi megbízatású alpolgármesterre vonatkozó, az Mötv-be foglalt szabályokat kell alkalmazni.

Az Mötv. 80. § (2) bekezdése alapján a társadalmi megbízatású alpolgármester tiszteletdíja nem haladhatja meg a társadalmi megbízatású polgármester tiszteletdíjának (500.500 Ft) 90 %-át (450.450 Ft).

Jelenleg az alpolgármesteri tiszteletdíj a társadalmi megbízatású polgármester 353.400 Ft, a költségtérítés pedig 53.010 Ft.

Javaslom az alpolgármesteri tiszteletdíjat a mostani emelés mértékével, kb. 13,2 %-kal megemelni. Ez azt jelenti, hogy az alpolgármesteri tiszteletdíj 400.000 Ft, a költségtérítés 60.000 Ft lesz.

Kérem a Tisztelt Képviselő-testületet, hogy az alpolgármesteri tiszteletdíjjal, költségtérítéssel kapcsolatos döntését meghozni szíveskedjen.

**HATÁROZATI JAVASLAT**

**I.**

Balatoncsicsó Község Önkormányzata Képviselő-testülete Schumacher József alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény 71. § (4) bekezdés a) pontjára, (5) bekezdésére és a 80. § (2) bekezdésére figyelemmel 2025. július 1. napjától 400.000 Ft/hó összegben állapítja meg.

Határidő: folyamatos

Felelős: jegyző

**II.**

Balatoncsicsó Község Önkormányzata Képviselő-testülete Schumacher József alpolgármester részére 2025. július 1. napjától járó költségtérítést a Magyarország helyi önkormányzatairól szóló 2011. évi CLXXXIX. törvény 80. § (3) bekezdésére figyelemmel tiszteletdíjának 15 %-ában meghatározott összegű, 60.000 Ft-ban állapítja meg.

Határidő: folyamatos

Felelős: jegyző

Szentantalfa, 2025. június 23.

 **Antmann József**

 polgármester